# Armini

### De Viquipèdia

Armini (Arminius o Hermann, el "cap" ) (18 aC- 19 dC ) fou un cap germànic fill de Sigimer (el conqueridor) cap de la tribu dels queruscs que vivia al nord de les muntanyes de l'Hartz.

A la seva joventut fou auxiliar de les legions romanes juntament amb altres membres de la tribu. Va rebre la ciutadania i fou reconegut com a equite (cavaller).

L'any 9 dC l'emperador Tiberi va enviar al general Var (Varus) cap a l'interior de Germània per acabar la conquista del país, però Var es va comportar malament al país i va fer el jou romà molt pesat per la gent. Armini que tenia 27 anys i havia succeït poc abans al seu pare com a cap de la tribu, va convèncer a alguns cap d'iniciar una revolta. Inicialment va prometre a Var la seva lleialtat i li va donar tropes per protegir combois, però aquestes forces, quan estaven fora de l'abast, destruïen als romans; les noticies que arribaren a Var foren d'una revolta que semblava a petita escala, però va marxar amb les seves forces, mentre Armini va convenir trobar-lo en un punt determinat amb les forces germàniques. Armini es va reunir amb Var com havia promès però de sobte els germànics van atacar als romans. Les forces de Var foren sorpreses i les seves tres legions aniquilades al bosc de Teutoburg. Molts pocs es van poder escapar i el mateix Var va morir; els que foren capturats foren sacrificats.

L'any 10 Tiberi va enviar a un exercit format per veterans al Rin però ja el riu estava defensat per Armini. L'any 14 Germànic va assolir el comandament de les legions, però mentre Armini havia obtingut el suport de mes caps germànics (com el seu oncle Ingimer, fins llavors aliat romà, si be el sogre d'aquest, Segestes, un altre cap, va romandre fidel als romans).

La dona d'Armini fou feta presonera pels romans i fou guardada per servir al triomf de Germànic a Roma. El general romà va avançar i Armini va retrocedir però no va presentar batalla oberta i quan ho va fer estava en millors condicions i va rebutjar a Germànic cap al Rin. Armini també va derrotar a una divisió romana sota el comandament de Cecina (Caecina). L'endemà al mati Armini va ordenar no atacar, però Ingimer es va avançar i va iniciar l'atac i fou derrotat i els romans es van poder retirar al darrera del riu.

L'any 15 els romans no van fer cap intent però el 16 es van presentar a la zona del Weser. Armini es va disposar a la batalla i la va lliurar amb eficàcia però la disciplina i la direcció de Germànic es van imposar i Armini va ser derrotat i va quedar rodejat; fou malferit i només es va salvar en un darrer esforç, fugint a cavall. Aquesta gran victòria de Germànic el va fer tan popular que l'any 17 l'emperador el va cridar a la seva presència.

Aquest mateix any va esclatar la lluita amb tribus dels sueus dirigits per Marobod (Marobodus, Marbod). L'oncle d'Armini, Ingimer, es va passar al bàndol enemic, però Armini va derrotar als Sèmnons i longobards.

Després va exercir un poder absolut durant 2 anys, que finalment es va tornar opressiu, i va esclatar una revolta. La lluita no va tenir un resultat clar però els parents d'Armini el van agafar i el van matar l'any 19, quan tenia 37 anys.

## [edita] Vegeu també

- Artur Balder

Obtingut de "http://ca.wikipedia.org../../../a/r/m/Armini.html"

Categoria: Reis bàrbars

##### Views

- Article
- Discussió
- Revisió actual

##### Cerca